Isabeau Foary

**Isabeau Adélaïde-Thérèse Foary** (ca. 890 A.Æ. – ca. 950 A.Æ.) var en tussarixisk dame av Jutia. Hun var datter av Montague og Augustine Foary, og søster til en ukjent jente som døde ung. Hun var gift med Chrétien Klaxon, som hun fikk et ukjent antall barn med: den eneste kjente er datteren Catherine.

Etter at fetteren hennes mistet posisjonen som baron av Foary, overtok en gren av Zarax' fyrstehus over: det tok Isabeau fra noen mulighet til å arve setet, samtidig som hun ble nektet å se slektningene sine.

## ***Biografi***

### **Temming**

* Lyn

Som en del av adelsstanden, hadde ikke Isabeau like restriksjoner som tredjestanden ved bruk av kreftene sine. Det eneste kravet var at hun ikke skulle bruke dem mot autoriteter.

### **Tidlig liv**

Født og oppvokst på Château Jutia, var Isabeau konstant omringet av tjenere. Ettersom hun var niese av baron Gérard Foary, dro hun ofte til Zarax' hovedstad for å besøke fetteren sin. Ettersom gutten var en lekekamerat av prins Matieu av Foix og en øyensten av dronning Adélaïde, gjorde også hun sitt bekjentskap med gutten. Grunnet politiske konflikter, var likevel Matieu ikke en mulig make: kongefamilien forlovet henne imidlertid med en av Matieus uekte brødre, Maurice-Philippe. Da denne imidlertid døde grunnet et utbrudd av kopper i Foix rundt 900 A.Æ., brøt kongefamilien båndene med Isabeau og hennes familie: de hadde inngått forlovelsen for å bli kvitt bastarden, og nå var han det. Isabeau hadde ikke møtt ham ofte, og som 10-åring hadde hun ikke grep om hva det ville si at han var død – hun tok det derfor ikke særlig tungt, og det tok ikke skade på livet hennes noe videre.

Moren Augustine var borte for det meste av oppveksten hennes, og det var faren Montague som oppdro henne. Det var han som ordnet med en ny forlovelse for henne, denne gangen med den fem år eldre Chrétien Klaxon: han var en edler av Colline le boisée, og samlet Jutia og Colline til ett større ridderskap. Ettersom det var Isabeau som var bruden, beholdt det imidlertid navnet Jutia – både fordi hun var en kvinne, men også fordi hun var en Foary. De ble gift en gang fra 900 til 905 A.Æ., ettersom faren hennes døde av et isolert tilfelle av kopper i Foary i 905, og de allerede var gift på dette tidspunktet.

Før hans død, hadde likevel Montague prøvd å kapre Le Magasin de Foary fra Augustine, men selskapet falt til Gérard ved hjelp av dronningens tropper.

Farens død så tidlig i hennes liv, gjorde Isabeau til dame av Jutia et sted i tidlig tenårene. Det var hennes mann Chrétien som derfor overtok administreringen av ridderskapet, da han var nærmere 20 år. For å forhindre Klaxon-ene i å ta fullstendig over, satt imidlertid onkel Gérard inn en alliert av seg som tok vare på Foary-enes interesse i ridderskapet.

### **Samlingen av Tussarix**

*Utdypende artikkel: Samlingen av Tussarix*

### **Fall fra dronningens nåde**

Med fallet av det zarske monarkiet, falt også Foary-ene ut av høy nåde. De hadde levd på dronningens – nå fyrstinne av Zarax – kriger med andre monarkier, men å provosere krig i det allerede ødelagte landet var ikke særlig strategisk. Fyrstinnen så derfor ikke bruk for Foary-ene, og sendte dem bort. I et desperat forsøk på å redde seg selv, tvang Isabeaus onkel Christophe å gjøre visefyrstinnen gravid. Resultatet ble et ekteskap, men utvisningen skjedde fremdeles, og fyrstinnen fraskrev sin datter noen form for legitimering til setet: dette var for å hindre Foary-ene i å gjøre krav på fyrstedømmet. Baronen og hans familie ble derfor sendt tilbake til sine marker, som lå brakk etter krigen.

Da Christophe ble den nye baronen av Foary, prøvde han lykken igjen i å komme i fyrstinnens gunst ved å tilby henne dyr og verdier han egentlig ikke hadde: han ønsket bare å komme seg ut av elendigheten. Fyrstinnen svarte med å sende sin bror, greven av Renadière, til baronens borg. Han la beslag på alt som måtte være av arbeidskraft eller videre ressurser, og brant baronen på bålet for sin frekkehet mot fyrstinnen. Renadière lot allikevel ikke sin niese gå tilbake til fyrstinnen, men giftet henne med sin fetter, som var 18 år eldre enn henne. Posisjonen som baron og formann av Le Magasin gikk med dette videre til huset Poslain. Foary-ene hadde gått fra en dronnings gunst og rikdom, til den laveste posisjonen på rangstigen hos en adelsmann. Foary-blodet delte seg: mens én gren levde på dødens rand, hadde den andre midler til å klare seg. Det eneste som holdt æren oppe for den fattige, var Solen – Foary-enes arvestykke, og som Augustine hadde arvet fra moren sin.

### **Senere liv og død**

Ettersom Jutia allerede hadde lidd av samlingen av Tussarix, hadde de nå mistet så mye grunnet greven av Renadière. Bøndene kunne ikke produsere nok mat Isabeau hadde blitt holdt utenfor administrering av sitt eget ridderskap store deler av livet, og hun måtte se mens ett av hennes yngste barn led sultedøden. Etter dette sa hun fra seg tittelen som dame av Jutia til datteren Catherine, og viet sitt liv til en fidelistisk nonneorden i tjeneste under Vokteren Diana.

De eksakte grunnene til at hun valgte å vie resten av livet sitt til nettopp denne ordenen eller til Diana, er usikkert. Om hun dessuten sluttet seg til nonnene utav desperasjon eller plutselig religiøst kall grunnet traumene hun hadde gått gjennom den siste delen av livet, er ukjent. Hun levde uansett ikke særelige mye lengre hos dem: bøndene i Jutia hadde fått nyss i at hun flyktet, og nonnene prøvde fremdeles å hente inn korn og dyr for å overleve selv. Bøndene gjorde opprør, og angrep klosteret. Isabeau døde mest sannsynlig under angrepet.

## ***Trivia***

1. *Isabeau* er en middelalderversjon av det franske *Isabelle*, en versjon av *Elizabeth* "Gud er fullkommen".
2. *Adélaïde* er den franske formen av *Adelaide*, som kommer av det germanske *Adalheidis* og betyr "edel karakter".
3. *Thérèse* kan komme fra det greske *theros* "sommer" eller *therizo/therizein* "å høste".
4. *Foary* er adaptert av det engelske *Frye*, som kommer fra det gammelengelske *frig* "frihet".